section_heading: Koncept i priča
paragraph_text: Naslov albuma je metaforičan i pod nazivom "The Wall" označava izolaciju i odvajanje od svijeta, jer glavni lik gradnjom zida pravi prepreku u komuniciranju s ostalima. Pjesme u albumu stvaraju jako neodređenu priču, prikazujući tako događaje u životu protagonista, Pinka. Pink gubi oca još kao dijete (Watersov otac je ubijen u Drugom svjetskom ratu), njegova majka ga "davi" odnoseći se prema njemu prezaštitnički, i ugnjetavan je u školi od strane učitelja. Svaka od ovih trauma postaje "another brick in the wall" (još jedna cigla u zidu). Kad odraste, Pink postaje rock zvijezda, ali njegove veze su upropaštene zbog nevjera i nasilja. Dok se njegov brak raspada, Pink završava izgradnju zida i tako gradi izolaciju od ljudi. Pinkov razum se pogoršava iza izgrađenog zida, dok njegove osobne nedaće dosežu vrhunac za vrijeme nastupa na pozornici. Halucinirajući, Pink vjeruje da je on fašistički diktator, i da su njegovi koncerti kao neo-nacističko okupljanje gdje on nahuškava svoje ljude na obožavatelje za koje smatra da su manje vrijedni. Negova savjest ga stavlja na iskušenje, i njegov koliko-toliko zdrav razum mu "naređuje" da sruši zid, kako bi se mogao otvoriti svijetu, (s kojim nije imao veze zbog "zida") i ispričati svojim najbližim prijateljima koji su bili povrijeđeni njegovim izoliranjem od društva. Ovoga trenutka kraj albuma kreće prema svom početku s riječima: "Isn't this where..."; prva pjesma albuma, "In the Flesh?, počinje riječima "...we came in?" - nastavljajući istom melodijom zadnje pjesme, "Outside the Wall" - ukazujući na ponavljanje Watersove teme. Album je podjeljen na četiri strane. U prvoj strani, tek je četvrtina zida izgrađena s prikazom učitelja koji ga je zlostavljao. Na drugoj strani zid je upola gotov i daje kratak prikaz Pinkove žene. U trećoj strani 3/4 zida su izgrađene i tu se detaljnije upotnaje sam Pink i njegova osobnost, dok četvrta strana prikazuje kompletan zid i njegovo rušenje. Producent Bob Ezrin odigrao je veliku u logu Watersovom materijalu napisajući scenarij, za što je trebalo čak napisati pokoju pjesmu da se dovrši scenarij.